|  |
| --- |
| **Azərbaycan Respublikası Mədəniyyət və****Turizm Nazirliyinin 2013-cü il 27 sentyabr****tarixli 7/4 nömrəli Kollegiya qərarı ilə****təsdiq edilmişdir.** **4 nömrəli əlavə** |

**Mədəniyyət və turizm üzrə investisiya layihələrinin və proqramlarının onlayn təqdim edilməsi üzrə inzibati reqlament**

**1. Ümumi müddəalar**

1.1. **Elektron xidmətin adı:**Mədəniyyət və turizm üzrə investisiya layihələrinin və proqramlarının onlayn təqdim edilməsi

1.2. **Elektron xidmətin məzmunu:**Mədəniyyət və turizm üzrə investisiya layihələrinin və proqramlarının onlayn təqdim edilməsini müəyyən edir.

1.3. **Elektron xidmətin göstərilməsinin hüquqi əsası:**

1.3.3. “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” Azərbaycan Respublikası Prezidentinin 2011-ci il 23 may tarixli, 429 nömrəli Fərmanının 1-ci və 2-ci hissələri;

1.3.4. Azərbaycan Respublikası Nazirlər Kabinetinin 2011-ci il 24 noyabr tarixli, 191 nömrəli Qərarı ilə təsdiq edilmiş“Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları” və “Elektron xidmət növlərinin Siyahısı”nın 12.4-cü bəndi.

**1.4. Elektron xidməti göstərən dövlət qurumunun adı:**

Azərbaycan Respublikası Mədəniyyət və Turizm Nazirliyi (bundan sonra Nazirlik)

**1.5. Elektron xidmətin digər icraçıları:**yoxdur.

**1.6. Elektron xidmətin avtomatlaşdırılma səviyyəsi:**tam

**1.7. Elektron xidmətin icra müddəti:** 15 gün

**1.8. Elektron xidmətin göstərilməsinin nəticəsi:**Mədəniyyət və Turizm üzrə investisiya layihələrinin və proqramlarının onlayn təqdim edilməsi

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:**İnteraktiv

**2.2. Elektron xidmət üzrə ödəniş:** ödənişsiz

**2.3. Elektron xidmətin istifadəçiləri:**Azərbaycan Respublikasında fəaliyyət göstərən fiziki və hüquqi şəxslər*.*

**2.4. Elektron xidmətin təqdim olunma yeri:**http://e-services.mct.gov.az.

**2.5. Elektron xidmət barədə məlumatlandırma:**

Tel:  (99412)493-43-98, 493-30-02.

Fax: (99412) 493-56-05, 493-65-38.

Telefon məlumat sistemi: (99412) 147

E-mail: mct@mct.gov.az

**2.6. Elektron xidmətin göstərilməsi üçün tələb olunan sənədlər və onların təqdim olunma forması:**Xidmət təqdim olunan elektron ünvandan ərizə forması yüklənərək doldurulduqdan sonra investisiya layihələrinin və ya proqramların skan edilmiş variantı ilə birlikdə elektron ünvana göndərilir

**3.1. İnteraktiv elektron xidmətlər üçün sorğu**

3.1.1. Sorğunun formalaşdırılması: ərizə forması elektron xidmətin təqdim edildiyi (www.mst.gov.az) internet ünvanından yüklənərək doldurulur və bu Reqlamentin 2.6-cı bəndində tələb olunan sənədlərin surətləri ilə birlikdə elektron formada Nazirliyə göndərilir. Ərizə forması inzibati reqlamentə əlavə olunur (Əlavə 1 və 2);

3.1.2. Sorğunun qəbulu: sorğu www.mst.gov.az internet səhifəsində verildiyi gün qeydə alınır və xidmət haqqının elektron qaydada ödənilməsi şərti ilə Nazirlik tərəfindən qəbul edilərək istifadəçiyə bunun təsdiqetmə bildirişi göndərilir. Sorğunun (ərizənin) sonrakı icrası ilə bağlı istifadəçiyə bildiriş göndərilir.

**3.2. Elektron xidmətin göstərilməsi və ya ondan imtina edilməsi**

**3.2.1.**  **Sorğunun yerinə yetirilməsindən imtina halları:**Mədəniyyət və turizm üzrə investisiya layihələrinin və proqramların qəbulu üçün bu reqlamentin 2.6-cı bəndində tələb olunan sənədlərin təqdim edilməməsi və ya təqdim edilən sənədlərdə aşkar olunan çatışmazlığın 3.2.2-ci yarımbənddə müəyyən edilmiş müddət ərzində aradan qaldırılmaması hallarında elektron xidmətin göstərilməsindən imtina edilir və bu barədə istifadəçinin elektron ünvanına dərhal bildiriş göndərilir.

Elektron xidmətin göstərilməsindən imtina istifadəçinin bu elektron xidmət növünə yenidən müraciət etməsinə mane olmur.

İstifadəçi tərəfindən təqdim edilən sənədlərdə imtina üçün əsas olmayan və aradan qaldırılması mümkün olan çatışmazlıq aşkar edildikdə bu barədə istifadəçiyə məlumat verilir. Onlar 1 (bir) gün müddətində aradan qaldırıldıqdan və bu barədə Nazirliyə müvafiq məlumat verildikdən sonra, habelə imtina üçün əsas olmadığı halda sorğu icraya qəbul edilir və sifarişçiyə bu barədə bildiriş göndərilir.

**3.2.2. Sorğunun qəbulu:**İmtina üçün əsaslar olmadıqda sorğunun qəbul edilməsi barədə ərizəçinin elektron poçt ünvanına bildiriş göndərilir.

**3.3. Sorğunun (ərizənin) icrası:**

3.3.1. İstifadəçi tərəfindən təqdim edilən sorğu Azərbaycan Respublikası Prezidentinin 2003-cü il 27 sentyabr tarixli 935 nömrəli Fərmanı ilə təsdiq edilmiş "Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat"a uyğun qəbul edildikdən sonra xüsusi kitabda qeydə alınır və Nazirliyin məsul şöbəsinə icra edilməsi üçün göndərilir;

3.3.2. Şöbədə sorğuya və ona əlavə edilmiş sənədlərə baxılır. Mədəniyyət və turizm üzrə investisiya layihələrinin və proqramlarının onlayn təqdim edilməsi üçünərizə qəbul edildikdən sonra daxil olmuş sənədlərdə göstərilən məlumatın düzgün olması məqsədilə yoxlanılır.

3.3.3. İlkin araşdırmanın nəticələrindən asılı olaraq, qəbul edilmiş qərar barədə məlumat dərhal istifadəçinin elektron ünvanına göndərilir.

**3.4. Elektron xidmətin yerinə yetirilməsinə nəzarət**

3.4.1. Nəzarət forması: Kargüzarlıq, daxil olmuş müraciətlərin avtomatlaşdırılmış rejimdə mütəmadi monitorinqi.

3.4.2. Nəzarət qaydası: Azərbaycan Respublikası Prezidentinin 2003-cü il 27 sentyabr tarixli 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”la müəyyən edilmiş qaydada.

**3.5. Elektron xidmətin göstərilməsi üzrə mübahisələr:**

3.5.1. İstifadəçinin şikayət etmək hüququ haqqında məlumat: istifadəçilər elektron xidmətin göstərilməsi ilə nazirliyin qəbul etdiyi qərarlardan və vəzifəli şəxslərin hərəkətlərindən inzibati qaydada və məhkəməyə şikayət verə bilərlər;

3.5.2. Şikayətin əsaslandırılması və baxılması üçün lazım olan informasiya: şikayət ərizəsi "İnzibati icraat haqqında" Azərbaycan Respublikası Qanununun 74-cü maddəsinə uyğun olmalıdır;

3.5.3. Şikayətin baxılma müddəti: Şikayətə "İnzibati icraat haqqında" Azərbaycan Respublikası Qanununun 78.1-ci maddəsində müəyyən olunmuş müddətdə baxılır.

|  |
| --- |
| **Mədəniyyət və turizm üzrə investisiya****layihələrinin və proqramlarının onlayn****təqdim edilməsi üzrə inzibati reqlament”ə****1 nömrəli əlavə****(fiziki şəxslər üçün)****Azərbaycan Respublikasının****Mədəniyyət və Turizm Nazirliyinə** Mədəniyyət və turizm üzrə investisiya layihələrinin və proqramlarının təqdim edilməsi üçün**Ə R İ Z Ə****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(müraciət edənin adı, atasının adı, soyadı) **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **İmza:****Tarix:**        |

|  |
| --- |
| **Mədəniyyət və turizm üzrə investisiya****layihələrinin və proqramlarının onlayn****təqdim edilməsi üzrə inzibati reqlament”ə****2 nömrəli əlavə****(hüquqi şəxslər üçün)****Azərbaycan Respublikasının****Mədəniyyət və Turizm Nazirliyinə** Mədəniyyət və turizm üzrə investisiya layihələrinin və proqramlarının təqdim edilməsi üçün**Ə R İ Z Ə****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(müraciət edənin hüquqi şəxsin adı) **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Səlahiyyətli nümayəndənin imzası:****Tarix:**   |